ভিন রাজ্যে আলু রফতানি বন্ধে নাকা চেকিং বেলিয়াবেড়া থানার পুলিশের

অরূপ ঘোষ, ঝাড়গ্রাম: ভিন রাজ্যে আলু (Potato) রফতানি (Export) বন্ধ করতে ফেঁকো এলাকার ৬ নং জাতীয় সড়কে বেলিয়াবেড়া থানার পুলিশের (Beliabera police station) কড়া নাকা চেকিং (Checking)। রাজ্যে আলুর দাম নিয়ন্ত্রণে রাখার জন্য রাজ্য সরকার (State Government) ভিন রাজ্যে আলু রফতানি (Potato export) নিষিদ্ধ করেছে। তাই ওড়িশা ও ঝাড়খন্ড সীমানায় রাজ্য সরকারের নির্দেশে পুলিশের পক্ষ থেকে কড়া নজরদারির ব্যবস্থা করা হয়েছে।

মঙ্গলবার রাতে মুখ্যমন্ত্রীর নির্দেশ মতো ঝাড়গ্রাম জেলার বেলিয়াবেড়া থানা এলাকার যুগডিহা, ঝাড়খন্ড সীমান্ত লাগোয়া রঘুনাথপুর নাকা পয়েন্ট ও ফেঁকো এলাকার ৬ নং জাতীয় সড়কে বেলিয়াবেড়া থানার পুলিশের পক্ষ থেকে আলু পাচার রুখতে কড়া নাকা চেকিং চলছিল।

আরও পড়ুন: বুধবারই সুপ্রিম কোর্টে আরজি কর মামলার শুনানি

এদিন বেলিয়াবেড়া থানার ওসি সুদীপ পালোধীর নেতৃত্বে বেলিয়াবেড়া থানার বিশাল পুলিশ বাহিনীকে নিয়ে ফেঁকো এলাকার ৬ নং জাতীয় সড়কের উপর একাধিক মালবাহী গাড়িকে আটকে চেকিং শুরু করে। পাশাপাশি যাত্রীবাহী ও ছোট ছোট গাড়ি আটকেও চেকিং করা হয় যাতে শীতের মরশুমে জঙ্গলমহলে আশা পর্যটকদের নিরাপত্তা নিশ্চিত থাকে। বেলিয়াবেড়া থানার পুলিশের এই উদ্যোগে খুশি এলাকার মানুষজন।